
CUM  muliebre  corpus  tenellum  fit 
adeo  et  irritabile,  ut  a caufis,  etiam 
futiiiffimis,  mala  etiam  graviffima  oriantur, 
morbi,  quibus  foeminae  objiciuntur,  curam 
medici  libi  vindicant  maxime  diligentem. 

Lauream  Academicam  igitur  ambienti 
jpauca  de  morbis  mammarum  confcribere 
praefertim  fert  animus. 

Hanc  diflertationem  in  feptem  capita  de- 

videre  placuit. 

- / 

I.  De  ftrudlura  mammarum. 

s.  ) 

II.  De  ladtis  fecretione  poft  partum. 

III.  De  cura  mammarum  mulierum, 
quibus  in  animo  eft  prolem  fuam  la&are. 

IV.  De  cura  mammarum  mulierum,  qui- 
bus in  animo  non  eft  prolem  fuam  la&are. 

V.  De  abfceflibus  mammarum  poft  par- 
tum orientibus. 

VI. '  De  fcirrho  et  cancere  mammarum» 

VII.  De  cura  papillarum. 

S E C T.  I. 

/ i / 

De  Struffura  Mammarum . 

Mammae  funt  organa  ad  infantis  nutri- 
tionem  conftituta,  et  venuftatis  foeminarum 
partem  efficiunt  haud  mediocrem.  Emi- 
nentiae 

- / 


nentiae  funt  duae  plus  minus  rotundae,  an- 
teriores circa  et  parum  verfus  laterales  tho- 
racis partes  fitae.  Apud  puellulas  cutanea 
tantum  tubercula  rubicundo  colore  exiftunt, 
papillae  nempe,  quae  parvo  et  tenui  circu- 
lo fubfufco,  quem  areolam  vocant,  circum- 
dantur. In  foeminis  puberibus,  hae  tumef- 
cere  et  molem  folent,  quinque  circiter  aut 
fex  pollices  latam,  efficere,  papilla  et  areola 
circa  mediam  convexae  fuperficiei  partem 
collocatis  ; hae  moles  nominantur  mam- 
mae, quae  ad  certam  aetatem  crefcere,  et 
fub  partus  adventum  interque  nutrices  ple- 
rumque obfervantur.  In  virginibus,  poft 
pubertatem  ad  certam  ufque  aetatem,  tex- 
turam firmiorem  habent ; in  nuptis  autem 
minus  firmae  fiunt,  quod  in  fervidis  regi- 

i 

onibus  potiffimum  accidit,  adeo  ut  matres 
liberos  fuos,  mammis  humeros  traje&is,  lac- 
tare foleant. 

» 

Mammae  ex  materia  glandulofa,  adipo- 
fa,  et  cellulari,  plurimis  vafis  fanguineis  et 
reforbentibus,  ladtiferis  dudtibus,  et  nervis 


con 

conformantur.  Moles  mammarum  prae- 
cipua ex  pinguedine  conflat ; circa  mediam 
cujus  partem  glandulae  revera  conglome- 
ratae collocantur.  Hae  funt  (veluti  plerae- 
que  aliae  glandes)  tela  paffim  cellulofa  in- 
terfectae, quo  fit  ut  firmior  textura  variis 
vaforum  fanguineorum,  &c.  ramulos  fuften- 
tet.  Sanguinem  fuppeditant  hifce  partibus 
rami  ex  internis  arteriis  mammariis,  qui 
anaftomofes  cum  epigaflrica  efficiunt.  Ner- 
vis ab  intercoftalibus,  qui  fympathetico  ma- 
jori immifcent  cuifum,  largius  donantur. 
Dudus  la«5iferi  ex  ipfis  arteriis  oriuntur, 
et  numerofi  fine  ulla  intermiffione  perla- 
buntur,  donec  ad  papillam  propius  accedunt, 
ubi  communicationes  inter  fefe  non  paucas 
efficiunt,  et  decem  duodecimve  dudibus 
confedis,  fubito  ad  papillae  radices  contra- 
huntur, et  inter  tranfeundum  quodam- 
modo finuofae  evadunt,  quod  ex  papillarum 
elafticitate,  et  in  adu  ladandi  obfervandis, 
liquido  apparet.  Attamen  diverfos  inter 
audores  adhuc  difputatur  : Hallerus  vigin- 
ti  enumerat,  Whittiu6  fex  tantum  vel  odo 

exiflere 

.exiflere  cenfet,  Nuckius  odo  effevel  novem 
exiftimat.  Hi  dudus,  ubi  papillam  perfo^- 
rant,  exigui  adeo  funt,  ut  ceram  arte 
Ruyfchiana  per  eos  tranfmittere  fit  difficil- 
limum. Papillae  in  quibus  dudus  definunt 
ex  materia  fpongiofa,  elaftica,  et  cellulari 
conflant,  perquam  fenfiles  funt,  et  molis 
diverfis  in  foeminis  diverfae  ; earum  ad  ra- 
dices ponitur  areola,  e glandibus  coloris 
flavi  pluribus  febaceis  conformata  : Papillae 
in  cadavere  etiam  elafticae  inveniuntur  ; in 
vivo  autem  ferpentinis  dudibus  (ut  fupra 
didum)  quodammodo  contrahuntur  ; inter 
ladandum  vero,  dudus  fiunt  redi,  quo  pa- 
pilla diftenfa,  vel  ereda,  caufis  eredionis 
vel  diftenfionis  haud  bene  compertis,  eva- 
dit. 

S E C T. 


/ 

S E C T.  II. 

De  Laftis  pojl  partum  Secretione . 


Lac  habere  omnia  mammalia,  nemi- 
nem latere  poteft;  hic  vero  loci  in  noftra 
fpecie  fola  ipfius  fecretionem  fumus  trac- 
taturi. Atque  hic  quidem  quaeftio  oritur, 
quare,  fcilicet,  tam  conftanter  poft  partum 
mammae  lac  fecernere  foleant?  Plerumque 
refpondetur,  majorem  fieri  fanguinis  deter- 

A 4 f 

minationem  ad  mammas  poft  partum  quam 
alias;  etenim  quicunque  fecum  reputat  mam- 
mas tumefcere,  dubitare  nequit  quin  ita  fe- 
fe  res  habeat,  praefertim  cum  omnes  cor- 
poris fecretiones  e circulante  maffa  fuppedi- 
tari  perfuafiflimum  fit ; fed,  quod  refponfu 

difficillimum  eft,  quibufnam  ex  caufis  ma- 

» 

jor  haec  fanguinis  copia  ad  mammas  tunc 
temporis  determinetur?  In  tenebris  hoc 

femper 

femper  forfan  abditum  manebit ; fed  fola 
caufa,  quae  fenfibus  noftris  videtur,  eft  hu- 
jufmodi : Poft  partum,  magna  vis  fanguinis 

jam  antea  ad  uterum  mifli,  nunc  per  ana- 
ftomoiin  epigaftricae  arteriae  cum  mam- 
maria, illuc  majore  copia  quam  antea  pro- 
fluit ; utero  enim  derepente  contrado,  auc- 
ta fanguinis  quantitas,  quo  hoc  vifcus  gra- 
vidum egebat,  repulfa,  facile  ad  mammas 
defertur. 

>. _■  j vA  ■ >■  '")  z 

Hanc  opinionem  non  pauca  confirmant : 

imo,  Magnus  qui  obtinet  uterum  inter  et 

/ 

mammas  confenfus.  2 do.  Ea  quae  in  foe- 
minis  gravidis,  aut  enixis,  et  in  infantibus 
obfervantur.  In  foemina  gravida,  plurimo 
fanguine,  ad  nutrimentum  foetus  neceflario, 
vafa  uteri  dilatantur,  et  major  fanguinis 
copia  ea  pervadit;  hinc  mammae  tumef- 
cunt ; poft  partum  vero,  profluentibus  lo- 
chiis,  vafa  epigaftrica  parum  diftenduntur  ; 
inde  mammae  detumefcunt ; poftea  autem, 
lochiis  fuppreflis,  mammae  rurfus  tument 

Simile 

* Yoiing  de  Lafte. 


\ 

Simile  aliquid  apud  infantes  accidit ; namy 
fune  umbilicali  conftri&o,  fanguis  arterias 
umbilicales  permeare  nequit*  ac  proinde* 
majore  copia  ad  mammas  profluente,  lane- 
us liquor  pueris  aeque  ac  puellis,  quod  cui- 
vis matronae  non  ignotum,  faepius  fecer- 
nitur.  La&is  fecretionem  ex  propria  fan- 
guinis  ad  mammas  derivatione,  epigaftricae 
arteriae  ope,  pendere,  ex  praemiflis  videre- 
tur ; atque  haec  etiam,  plethora  abfente* 
evenire  poteft,  quod  pluribus  argumentis 
fuffulciri  patet ; namque  omnes  gravidas 
minime  plethoricas  efle;  multo  minus  pu- 
erperas et  infantes;  illae  enim,  per  aliquot 
dies  poft  partum,  alimenti  parum  fumunt, 
fanguinem  etiam  amittunt,  et  tenui  vivunt 
diaeta.  In  hifce  tamen  omnibus,  tnammae 
lac  fecernere  folent.  Exempla  porro  ex- 
tant  plurima  in  quibus  foeminae,  paucis 
poft  partum  diebus,  fanguinem  ad  libras 
aliquot  ufque  amiferant ; attamen  copia 
Ja&is  ad  foetus  alendos  nequaquam  iis  de- 
fuerit. Hoc  modo  difceptare  folent  qui 
la&is  fecretionem  poft  partum,  ex  commu- 
nicatione 


i 


i 

nicatione  epigaftricae  cum  mammaria  arte- 
ria, provenire  cenfent.  Ac,  pritno  quidem 
confpe&u,  hoc  rationi  prorfus  confentane- 
um  videtur;  nonnulla  tamen,  me  judice, 
huic  opinioni  parum  favent.  Optime  enim 
compertum  eil,  quanquam  epigaftrica  arte- 
ria cum  mammaria  communicat,  verum 
tamen  ramos  communicantes  perpaucas  ef- 
fe,  eos  quoque  accurate  cera  admodum  dif- 
tenfos,  pili  equini  diametrum  vix  fuperare 
videri.  Ita  haudquaquam  a priori  conji- 
cere pofTumus,  cum  multo  minores  in  cor- 
pore fint  vivo,  hos  magni  aeftimandos  efle, 
haec  qualiacunque  hnt,  ipfe,  ut  credam,  in- 
ducor intimum  uteri  cum  mammis  confen- 
fum,  in  hoc  phaenomeno  producendo,  haud 
parum  valere.  Confenfus  ille  medicis  eft 
notior  quam  qui  jam  commentario  egeat: 
Exempla'  haud  dubia  extant  ubi  iac  e mam- 
mis animalium  pofl  venerem,  quamvis  he- 
rilem, manaverit,  eo  ipfo  tempore  quo,  fi. 
concepiffent  et  peperiffent,  manare  folitum: 
Unum  exemplum  fert  animus  dicere,  quod 
nobis  Dodtor  Young  retulit;  Cani  quae, 

B etfi 

etfi  nullo  poft  coitum  foetu  gauderet,  folito 
tamen  pariendi  tempore,  lade  ultro  pro- 
fluente mammae  diftendebantur.  Ex  qui- 
bus omnibus  fympathiam  quamlibet,  per 
ipfas  naturae  leges,  has  inter  partes  inter- 
cedere, et  cum  aliis  caufis  fupra  memoratis 
concurrere  in  hoc  effedu  producendo  forfan 
concludere  licebit* 


S E C T.  III. 

De  Cura  Mammarum  Mulierum , quibus  in 
animo  ejl  prolem  fuam  laffiare, 

\ ' . 

Principio  igitur,  quod  fane  fummi  mo- 
menti eft,  curandum  ut  teinpeftive  admo- 
veatur mammis  infans.  In  varias  hac  de 
re  varii  audores  fententias  abiere ; alii  fex 
poft  partum  horis  rede  admoveri  putant, 
alii  duodecim ; Le  Vrett,  ne  admoveatur  ad 

diem 

diem  ufque  quartum,  vel  donec  ladea  fe- 
bris evanuerit,  fuadet.  Praeftabit  autem 

i 

infanti  papillam  praebere  quamprimum 

i 

mammae  matris  tumere  vel  dolere  leviffi- 
me  incipiant;  diutius  enim  morando  papil- 
la fit  brevior,  et  tandem  fere  obruitur  tu- 
more mammae,  et  lac  difficilius  exfugitur. 
Alia  quoque  res  hanc  tradandi  rationem 
confirmare  videtur,  ideoque  forfan  obfer- 
vatu  digna.  Secretionem  ladis  poft  par- 
tum ex  majore  fanguinis  copia,  quacun- 
que ex  caufa  id  contingat,  in  mammas 
profluentis  oriri  non  dubitandum  ; cum 
auda  haec  fanguinis  quantitas  pro  certo 
magnopere  ftimulet,  partem  hoc  ferre  non 
mediocrem  in  promovenda  ladis  fecretione, 
concludere  haud  nefas  ; nam,  fi  aliquam- 
diu mamma  huic  audae  fanguinis  copiae, 
antequam  ad  fecretionem  infantis  conati- 
bus qua  fi  invitatur,  confueverit,  metuen- 
dum erit,  ne  male  in  pofterum  ad  fuum  of- 
ficium valeat,  neque  idoneam  quoque  ad 
infantis  nutrimentum  fat  fuerit  ladis  quan- 
titatem, fecernat.  Quin,  fi  aliis  credendum 

efl, 

eft,  exempla  haud  defunt,  ubi  lac  e mam- 
mis virorum  et  virginum  fugendo  educ- 
tum fuerit.  Du&us  papillae,  fe^acea  non- 
nunquam  materia  obftru&i,  exitum  la<ftis 
impediunt ; hinc  infans  crebris  fruftra  co- 
natibus defeflfus  omnino  demum  papillam 
recufat;  ideoque  alio  infante,  aut  quavis 
matrona,  lac  educere  folita,  opus  eft,  et,  la£te 
jam  profluente,  admoveatur  infans,  quod 

iterandum  eft  quoties  ladte  turgidae  eva- 

. / 

dunt  mammae.  Sebacea  haec  du&uum 
obftrufcio  haud  raro  accidit,  atque  magna 
ex  parte  fovendo  papillas,  fubinde  ante  par- 
tum, ladte  et  aqua  calida  prohiberi  poteft. 
Si  papilla  contracta  et  brevis  adeo  evafit,  ut 
ab  infante  prehendi  et  fugi  nequeat,  aut 
tenella  adeo  ut  duci  ab  infante  mammas 
non  finat  mater,  ad  fudhim  aridum,  de  quo 
alia  diflertationis  parte  pauca  proferentur, 
decurrendum  eft. 


SECT. 

S E C T.  IV. 

.**  . 1 

Dc  Cura  Mammarum  Mulierum , quibus  in 

animo  non  ejl  prolem  fuam  l ad  are. 

• - • 

Quamvis  haud  dubium  eft  omnem  foemi- 
nam  pVolem  fuam  lactare,  fi  poteft,  debere; 
variis  tamen  de  caufis  multae  hoc  officium 
fufcipere  nolunt,  ideoque  infantulus  foe- 
minae  alienae  tradatur  necefle  eft ; tum  ve- 
ro matris  mammae  curam  nonnullam  poftu- 
lant. 

I . • 

imo,  Cavendum  ne  magna  la£tis  copia 
mammas  invadat.  2do,XJt  praefenti  ladtiexi- 

• i 

tum  praebeamus  quam  facillimum.  Ad  pri- 
mum affequendum  confilium,  plurima  mam- 
mis admota,  veluti  unguenta,  &c.  nonnulli 
prodefte  exiftimant ; haec  autem  omnia,  nifi 

puerperis 

puerperis  gratum  aliquid  facere  vellimus, 
prorfus  funt  inutilia,  cum  nihil  adhuc  com- 
pertum mammis  externe  admotum  ejus 
fecretionem  prohibere  poflit.  Quamobrem 
alia  tentare  oportet ; atque  optima  quidem 
ea  videntur  quae,  incolumi  foemina,  fan- 
guinis  profluvium  ad  mammas  prohibent ; 
cujufmodi  funt  evacuationes  lentae,  tenuis 
et  ficca  praecipue  dieta,  atque  ut  parce 
fluida  adhibeantur,  praefcribendum.  In 
quibufdam  vero  foeminis,  tali  fanguinis  de- 
terminationi ire  obviam  nequimus ; ac  pro- 
inde la£ti  jam  fecreto  exitum  quam  facilli- 
mum moliri  oportet : Atque  hoc  magis  ne- 
ceflarium  videtur,  cum  mammarum  diften- 
fione  et  fubfequenti  ftimulo,  talis  inflam- 
matio excitetur,  morbum  qui  febris  la&ea 

nuncupatur  ciere  folet;  primum  igitur  mam- 

» 

mae  exonorandae  humido  vel  arido  fu&u  ; 
humidus  ab  infante  vel  adulto  fieri  folet; 
alter,  aridus  nimirum,  maxime  adhibendus 
eft,  cum  papilla  brevis  adeo  fa£ta  efl:,  ut 
ore  prehendi  et  fugi  non  pofiit.  Hic  modis 

plurimis 

plurimis  diverfis,  velut  vitris,  ampullis  e- 
lafticis,  &c.  fieri  folet ; aut  vafe  vitreo, 
Ang.  decanter , aere  per  aquam  calidam 
|exclufo. 

**  r 

Utraque  autem  ratio,  quamvis  fubinde 
neceffaria,  quam  rariffime  tamen  iteranda, 
ne  ex  nimio  ufu  mamma  fecernendi  con- 
fuetudinem  difficillime  rumpendam  aequi- 
trat. 

- ' * ' ' * ‘ ' 4 \ 

/,  1 

\ 

Mammarum  interdum  dolores,  applica- 
to unguento  molli,  fcilicet  pomato,  leniun- 
tur, quo  partes  laxatae  facilius  diftendantur, 
ufquedum  lac  a vafis  abforbentibus  hauria- 
tur ; namque  naturae  egreffum  hac  via  dif- 
ficilem invenienti  ad  illam  cito  decurren- 
dum effi 


SECT. 

S E C T.  V. 

/ 

De  Abfcejftbus  Mammarum  pojl  partum  ori- 
entibus. 

f V. ' 

Mammae  poft  partum  morbis  variis  funt 
obnoxiae,  fuppurationibus  praecipue,  quae 
hoc  tempore  faepius  quam  alias  eveniunt ; 
foeminis  praefertim  quae  fiiam  progeniem 
la&are  recufant;  nam  ad  has  partes  fingu- 
laris  quaedam,  unde  lac  fecernatur,  farrgui- 
nis  eft  determinatio,  quam  foetui  alendo,  ut 
memoratum  eft,  natura  deftinavit;  mam- 
mas ideo  tam  hoc  tempore  obnoxias  inflam- 
mationi efle,  minime  mirum  videbitur.  Ve- 
nlm  enimvero,  cum  ladtis  per  papillam  non 
pateat  exitus,  fibrae  nervofae,  jam  antea  per 
fe  admodum  irritabiles,  ftimulantur,  quibus 
vaforum  adtio  tantum  augetur,  ut  inflam- 
matio inducatur,  magna  quidem  totius  fyf- 

te  matis 

tematis  nervofi,  jam  nunc  irritabilitas,  una 
cum  nota  mammas  inter  et  uterum  fympa- 
thia,  vim  afferant  huic  affe&ui  non  medio- 
crem, et  caufa  excitans  haud  interrupta  in- 
flammationem continuo  excitat.  Quae 
aeftu  febrili,  in  omnibus  ullius  momenti 
inflammationibus  contingere  folito,  ftipatur, 
atque  haec  plerumque  la£tea  febris  nuncu- 
patur. Quanquam  haec  febris  intra  bi- 
duum triduumve  villgo  quiefcat,  haud  raro 
tamen  inflammatio  in  abfceffum  definit. 

• , *.  V 

Hoc  etiam  aliquando  nutricibus,  aeque 
ac  prolem  non  ladtantibus,  adeffe  folet,  prae- 
fertim  fi  non  tempeftive  infans  mammis 
nutricis  fuerit  admotus,  vel  alia  quavis  cau- 
fa quae  la&is  per  papillam  egreffum  impe- 
diat. 

Abfcefius  mammarum  in  genus  duplex 
dividuntur.  imo,  Quod  rapide  progredi- 
tur blandum  et  bonum  pus  daturum,  et  in- 
tra dies  quatuordecim  vel  quindecim  deli- 
turum. 2 do,  Quod  pigre  progrediens  pus 

tenue 

tenue  et  malum  excernit,  perque  menfem 
vel  amplius  aegram  vexare  folet. 

Nonnunquam  poft  abfceflum  hujufmodi 
lanatum  fymptomata  novae  fuppurationis 
obfervantur,  ficque  in  longum  tempus  ad 
menfes  ufque  o£to  vel  novem  morbus  pro- 
trahitur. Cum  fuppurationes  in  mammis 
nonnihil  femper  afferant  moleftiae,  et  fae- 
pe  fummum  nec  leve  periculum,  quam  ma- 
xime cavendum  eft  ut  inflammatio  refolva- 
tur,  atque  vi&us  parum  nutriens  et  ficcus, 
potufque  parcifiimus,  effe  debent.  Quo 
confilio  alvus  laxantibus  lenioribus  ferve- 
tur libera ; fanguinis  etiam  detra&ione, 
inflammatione  admodum  urgente,  opus  eft; 
rarius  tamen  et  parcius  in  his  quam  in  aliis 
inflammationibus,  propter  fluxum  fangui- 
nis ab  utero  poft  partum.  Hic  autem,  fi 
defuerit  fanguis,  vel  ex  magna  vena  per  fcal- 

pellum,  vel  faltem  ex  ipfa  mamma,  per  hi- 
rudines omnino  mittendus  eft.  Diverfa 
quoque  emollientia  remedia,  nec  quidem 
immerito,  commendata  funt ; cataplafma 


vero 


; 

n 

vero  e mica  panis  cum  folutione  facchari 
faturni,  immifto  olei  olivarum  tantillo,  om- 
nibus aliis,  me  judice,  praeponendum. 
Quamvis  autem  plumbum  iners  efie  non- 
nulli  objecerint ; cum  faepius  tamen  maxi-. 
mum  levamen  in  hujufmodi  malis  ex  eo 
ipfe  viderim,  id  tanquam  bonum  remedi- 
um laudare  non  dubitavi.  Hoc  cataplai- 
ma  quotidie  bis  terve  redintegrandum  eft, 
mammae  quoque  aegrotantis  ladte  et  aqua, 
ut  dudtus  ladliferi  ferventur  liberi,  facili- 
ufque  pateat  ladli  exitus,  calida  fovendae. 
Sudium  interea  aridum,  vel  humidum,  fi 
ferri  poteft,  nequaquam  omittere  oportet  ; 
verumenimvero  fuppuratio  faepius  parum 
valentibus  medicorum  conatibus  eveniet;  ea 
autem  imminente,  tumor  magno  cum  dolore 
augefeere  obfervatur,  cuticulae  pars  conti- 
gua durefeere,  et  citopulfu  perfiftere  febris. 
Quando  hucufque  perventum  eft,  eam  in- 
citare debemus  quantum  tuto  poftimus. 
Hoc  confilio,  plurima  adhibita  fuere  ; for- 
fan  autem  cataplafma  e pane  et  ladte,  cui  olei 

vel 

vel  butyri  paululum,  emolliendi  gratia  adi- 
tum, fuilTet  nulli  eorum  fecundum. 

Si  autem  ruptu  abfceffus  fit  tardior,  et  ipfa 
mulier  dolore,  febre,  et  fanguinis  jaftura, 
puerperis  familiaribus,  exhaufla  fuerit,  tunc 
alia  cataplafmati  immifcenda  funt,  cum  ae- 
gri medicamentis,  quorum  ignari  funt,  quam 
iis  quae  callent,  plerumque  magis  confidant. 
Hoc  modo  pergendum  efl:  donec  abfceffus 
rumpatur;  haudquaquam  enim  iis  audloribus 
confentio,qui  fcalpelio  vel  cauftico  maturum 
aperiendum  effe  autumant ; quoniam  haec 
methodus  magnum  dolorem  aegrotanti 
non  creare  non  poteft,  praefertim  cum  haec 
inflammatio  profundius  fita,  ab  omnibus  fe- 
re aliis  difcrepet,  quod  nulla,  eo  ufque  ven- 
tum effe,  ut  abfceffus  aperiri  debeat,  indicia 
proferat,  atque  ex  doloribus  magnopere 
ingravefcentibus,  per  diem  vel  alterum  ante 
ruptum  abfceffum,  nobis  erit  tantum  con- 
jiciendum. Cum  tamen  percipitur  abfcef- 
fum effe  probe  maturum,  atque  nihil  praeter 
cutis  craffitudinem  obftare  quo  minus  rum- 
patur, 

\ patur,  tum  quidem  parterp  inferiorem  fcal- 
pello  aperire  fas  erit.  Poftea  fimplex  mol- 
le unguentum  vulneris  marginibus  applice- 
tur, in  medio  linamentum,  fuperque  cata- 
plafma  ; ficque  tra&andum  eft  donec  pu- 
rulenta excretio  fiat;  tum  amovendum  ca» 
taplafma,  reliqua  autem  donec  prorfus  fana- 
tum  fit  vulnus,  continuanda.  Neque  om- 
nino cum  iis  polfum  confentire  qui  fuadent, 
vulnus  minus  patulum  fcalpello  diftendere, 
vel  fi  curationi,  ut  illi  aeftimant,  proclivius 
videatur,  fanationem  ipfius  durioribus  im- 
mifiis  turundis  prohibere.  Omnia  haec  e- 
nim  prorfus  funt  inutilia,  atque  aegrotis 
moleftiflima  ; Quin  et  non  modo  non  ne- 
ceflaria  funt  ad  promovendam  fanationem 
ulceris ; fed  huic  plurimum  obftant  quae  fe- 
re folis  naturae  viribus  feliciter  abfolvitur : 
Quamvis  enim  non  raro  accidit,  ut,  uno 
curato,  alius  abfcelfusin  altera  forfan  erum- 
pat mamma  ; eodem  tamen  quo  prior  trac- 
tandus cft  modo.  Saepius  autem  poft  fup- 
purationes  mammarum  curatas,  durities 

| quaedam  fupereft,  aegrae  nonnihil  moleftiae 

faciens. 

faciens.  In  hoc  flatu,  mamma  modice  ca- 
lida fervanda  eft : Sic  enim  tumor  brevi  fe 
refolvit. 

Haec  de  primo  abfceffus  genere ; alterum 
fuppurationis  genus  malo  corporis  habitu 
praeditas  infeftat,  progreffu  tardius  eft,  at- 
que diu  emittit  pus  tenue,  malignum,  et  foe- 
tidum. Hoc  quoque  curato  abfceflu,  aliud 
atque  aliud  ejufdem  generis  interdum  e- 
rumpit,  perque  menfes  aliquot  aegram  mi- 
ferrime  infeftat.  Hoc  moleftiflimum  ulce- 
rum genus  fanatu  difficillimum  exiftat,  prae- 
fertim  fi  aliquamdiu  poft  partum  contingat : 
Tum  quidem  ad  medicamenta  quae  vocan- 
tur alterativa  confugiendum  eft,  veluti 
mercurium  caute  et  parce  adhibitum  ; et 
interdum  gummi  calida,  veluti  galbanum, 
&c.  vitello  ovi  foluta,  et  idoneis  cataplaf- 
matibusadmifta,  mammis  applicare  convenit. 
Si  aegra  ftrumofae  fit  conftitutionis,  balne- 
um fortafle  marinum,  vj£tus  plenior,  me- 
dicamenta tonica,  &c.  multum  levaminis 
conferre  pofllmt. 


Aliis 

Aliis  quoque  ulcerum  generibus  mam- 
mae obnoxiae  funt,  venereis  fcilicet  et  can- 
cerofis  : De  his  vero  primo  agendum  ; quo- 
niam illa  ad  morbos  papillarum  redle  refe- 
runtur, de  quibus  poftea  dicendum  erit. 


S E C T.  VI. 

De  Scirrho  et  Cancer  e Mammarum. 

Nullam  effe  humani  corporis  partem  tu- 
moribus fcirrhofis  et  cancerofis  aeque  ac 
mammas  obnoxiam,  expraemiffis  de  earum 
fabrica  variifque  morbis  facile  intelligetur. 
Plurimae  hujus  rei  videntur  efle  caufae, 
quarum  praecipua  eft  quod  plus  minus  ex- 
ternis injuriis  faepe  pateant. 

Hi  tumores  omnibus  vitae  ftadiis  inter- 
dum accidunt,  frequentius  autem  ceffanti- 
bus  jam  menfibus  obfervantur  : Quamvis 


enim 

enim  ante  multos  annos  fundamenta  eo- 
rum ja&a  edent,  et  parvi  et  duri  tumores 
indu&i,  ufque  ad  hoc  vitae  tempus  iner- 
tes manent,  ubi  in  cancerein  haud  raro  ver- 
tuntur. Tumores  hi  fcirrhofi  externas  in- 
jurias faepe  confequuntur,  nonnunquam  e- 
tiam  ex  internis  oriuntur  caufis ; plerum- 
que vero  ex  prioribus  *.  Cum  per  longum 
tempus  tumores  quafi  confopiti  fuerint,  fere 
negliguntur,  donec  ad  fenium  ufque  ven- 
tum eft,  ubi  molefti  et  dolentes  fadi,  om- 
nia in  cancerem  degenerandi  indicia  prae- 
J bent. 

Plurima  ad  canceris  curam  remedia  fue- 
re praefcripta,  ficut  aperientia,  diaeta  ve- 
getabilis, decodt.  farfae,  mercurius,  bella- 
dona,  cicuta,  &c.  &c.  Atque  hanc  qui- 
dem ultimam  ex  pluribus  in  re  medica  ex- 
emplis, audtoritate  nominum  maxime  vene- 
rabilium fuftentatis,  morbum  hunc  exitio- 
fum  interdum  fanafle  videtur  ; et,  quamvis 

✓ nequaquam 


* M‘Bride’s  praftice,  p.  269, 

nequaquam  crediderim  cicutam  feliciter 
femper,  vel  plerumque  fucceflifle,  ut  multi, 
et  imprimis  clar.  Stork,  fcribunt;  ex  auc- 
toritate tamen  virorum  haud  dubiae  verita- 
tis, ut  credam  inducor,  eam  poffe  nonnun- 
quam  multum  prodeffe,  praefertim  fi  ante- 
quam fcirrhus  magnopere  augeatur,  vel  in 
cancerem  verfus  fuerit,  tempeftive  et  rede 
adhibeatur. 

Verum,  cum  cicuta  adeo  raro  ad  vota 
fuccedit,  aliorum  quoque  medicamento- 
rum periculum  interdum  faciendum,  ve- 
luti  mercurii ; namque,  conjun&is  mercurii 
et  cicutae  viribus,  tumores  ovo  galli- 
naceo mole  aequales  difcuffos  fuiffe,  cel. 
Prof.  Monro  teftatur.  Ipfe  porro  accura- 
tus Swietenius  plurimos  enarrat  cafus,  ubi 
fomentationibus,  fridtione  levi,  emplaftris 
e gummi  calidis,  &c.  fcirrhos  incipientes 
fanavit.  Quapropter,  cum  morbus  iftiuf- 
modi  fit,  ut  moram  patiatur,  quaedam  ex 
hifce  medicamentis  exhibere  oportet. 


D 


Aliud 

Aliud  fpecificum,  fi  tali  fermqne  uti  lice- 
at, a Docfloie  Plunket,  Dublinienfi,  externe 
adhiberi  foliturn,  atque  in  levibus  quibuf- 
dam  mammarum  tumoribus  in  cancerem, 

, ' * . * - • i t i • i • 

ut  aeftimabatur,  vergentibus,  feliciter  fuc- 
ceffit.  Medicamentum  eius  ex  arfenico 
praecipue  conflabat. 

Quamvis  omnia  illa  remedia  inter  legen- 
dum egregia  videantur,  attamen  ne  umim 
quidem  ex  quinquaginta  fanari  ab  iis  com- 
pertum habemus.  Cum  igitur  nullam  vel 
incertam  opem  polliceatur  medicina,  eo 
promptius  ad  extirpationem  confugiendum, 
praefertim  tumore  jam  pruriente,  calefcen- 
te,  et  acriter  dolere  incipiente.  Quinetiam. 
permulti  funt,  atque  ii  quidem  haud  parvi 
in  medicina  nominis,  qui  ne  hac  opera- 
tione utamur  dehortantur  ; quippe  quae 
non  folum  periculi  non  expers  fit,  verum 
etiam  ne  minimum  aegrae  levamen  allatu- 
ra  * ; liceat  tamen  affirmare,  in  ea  fola 

convalefcendi 

i 

* Medical  Eflays,  Vol.  V. 

convalefcendi  fpem  omnem  efle  collocan- 
dam; nimirum  quae  faepe  aegrotantes  om- 
nino  defperatas,  poftquam  omnia  remedia 
fruftra  tentata  effent,  fervaverit.  Neque 
tantum  morbi  recrudefcentis  periculum  eft, 
ut  medicos  ab  operatione  terreat.  Comper- 

. # - • » e 

tum  enim  habemus,  ex  audloritate  Hili,  chi- 
rurgi celebris  apud  Dumfries,  ex  centum 
aegris  laborantibus  cancere  in  variis  corpo- 
ris partibus,  in  quibus  operationem  ipfe 
feciffet,  ne  unum  quidem  ex  feptem  mor- 
bi reditum  pafium  fuiffe.  Atque  etiam  pu- 
tat cel.  Prof.  Monroius,  inftituto  calculo, 
hancce  operationem  ad  minimum  in  tertia 
earum  parte,  quae  hoc  modo  tra&antur, 
profpere  fuccedere.  Haud  dubitandum  eft 
fi  operatio  tempeftive  fufciperetur,  ante- 
quam cancerem  jam  fadlam  dolores  lanci- 
nantes, &c.  indicaflent,  multo  magis  ex 
operatione  effet  fperandum. 

Modum  operandi,  utpote  qui  fit  chirur- 
gi potius,  hic  loci  omittimus ; eoque  magis 
quod  minuta  ipfius  defcriptio  limites  hujus 

diflertationis 

diflertationis  longe  fuperaret.  Attamen 
obfervare  vellemus,  fufcepta  operatione,  cu- 
ra quam  maxima  opus  effe,  ut  tota  pars 
morbofa,  etfi  ad  axillae  glandulas  paulu- 
lum extenfa,  amoveatur:  Exempla  enim 
haud  deficiunt,  ubi  hae  glandulae,  morbo 
affe&ae,  fucceffu  maximo  fuiffent  extirpa- 
tae.  Atque,  me  quidem  judice,  non  folum 
ne  nimis  cito  fanetur  vulnus  praecaven- 
dum, verum  etiam  ut  ope  fetaceae  proflu- 
vium  aptum  continuetur  necefle  eft. 


S E C T.  VIL 


De  Cura  Papillarum . 


Morbis  variis  vel  matri,  vel  infanti,  vel 

« 

utrique,  perniciofis,  ac  proinde  gravem  me- 
dicorum attentionem  merentibus,  papillae 
funt  obnoxiae. 


Cumque 

Cumque  faepius  ex  ardore  oris  infantis 
teneram  papillam  urente  oriantur,  hifce  ef- 
fedtibus  cuticula  papillae  aliquamdiu  ante 
partum  indurata  occurrendum  *.  Quamo- 
brem  balfamum  Wadianum,  balfamum 
traumaticum,  &c.  faepe  adhibita  funt ; 
haec  autem  odorem  maxime  ingratum  non 
folum  ipfi  mulieri,  verum  etiam  adftantibus, 
emittunt : Ita  ut  eorum  loco,  folutio  falis 
: fortis,  fpiritus  vini,  vel  facchari  faturni  fo- 
lutio, potius  adhibenda ; haec  per  aliquot 
tempus  ante  partum,  per  hebdomadas  fcili- 
cet  fex,  vel  menfes  duos,  atque  bis  die 
quolibet,  ufurpanda. 

I 

In  alia  hujus  dilfertationis  pafte,  quo- 
nam modo  dudus  ladiferi  materia  febacea 
obftriidi  liberandi  fint,  jam  antea  oftenfum 
eft.  Si  papillae  breves  adeo  vel  contradae 
evaferint,  ut  ab  infante  prehendi  et  exfugi 
, nequeant*  fruftraque  aliquando  conatus 
tandem  parvulus  mammam  fugiat ; tum 
quidem  duplice  modo  eas  tradare  poffu- 

mus  j 

* Cei.  Prof.  Young, 

mus;  cavendo,  vel  admotis  idoneis  cucur- 
bitulis, ex  materia  illa  elaftica  quae  catoucloe 
vocatur,  ad  eliciendum  lac ; vel  ope  alius 
infantis  majoris  natu  et  validioris,  vel  de- 
mum adulti,  qui  idem  exfugat.  Haec  certe 
ratio  anteponenda  eft ; ufu  enim  quamvis 
exiguo,  papillae  longiores  evadent,  lac  ma- 
gis libere  fluet,  iterumque  optato  cum  fuc- 
ceflu  infans  mammae  admoveri  poteft. 

Nonnunquam  quoque  accidit,  quanquam 
papillae  fpecie  quidem  ad  fugendum  fint 
idoneae,  eafdem  faepius  adeo  effe  teneras,  ut 

r 

ipfa  mater  infantem  fugentem  tolerare  ne- 
queat, fi  id  papillarum  inflammationi  tri- 
buendum eft,  tum  una  vel  altera  hirudo 
quam  proxime  parti  applicata  forfan  ului 
erit ; quod  fi  ex  irritabilitate  tantum  oritur; 
folutio  aluminis  vel  facchari  faturni,  fubin- 
de  applicata,  egregiam  opem  pollicetur. 

Ulceribus  quoque  non  raro  papillae  affi- 
ciuntur, quae  fecundum  varias  fuas  naturas 
variam  mendendi  rationem  poftulant. 

Quod 


i 

Quod  ulcus  fimplex  et  minime  malig- 

* • • * * ; ' ‘ • ■'  , 

num  attinet,  quod  plerumque  fpecie  per 

totam  fuperficiem  aequali,  et  marginibus 
minime  callofis,  aliifque  pluribus  conditio- 
nibus, quas  hic  memorare  non  opus  eft,  fa- 
cile dignofcitur.  Si  hujufmodi  ulcus  pus 
bonum  fundit,  nihilo  alio  opus  eft,  quam 
ut  aeris  acceffum  prohibeamus,  interdum- 
que  fudum  per  cucurbitulam,  vel  aliam 
quamlibet  methodum,  non  omittamus.  Si 
inflammatio  immodica  adeft,  proderit,  forte, 
hirudinem  admovere ; cum  autem  citra 
multam  inflammationem  pus  malignum  ex- 
cernitur, quod  raro  occurrit,  tum  remedia 
aftringentia  adhibenda  funt,  qualia  funt 
pulv.  alumen,  uft.  &c.  quorum  ufus  et  ef- 
ficacia bene  nota  funt. 

»•  - .-s  - . i*-. 

Aliud  ulceris  genus  eft  venereum,  quod 
areolam  ad  papillarum  radices  maxime  in- 
feftat,  cui  margines  plerumque  extra  fu- 
perficiem exfurgunt,  et  fimul  callent ; hoc 
genus  ulceris  aliam  longe  curationem  plane 
requirit,  vel  fi  ignota  aut  negleda  propria 

ejus 

ejus  natura  ad  fanationem  aliquam,  ope  a- 
luminis  ufti,  & c.  perdudtum  fuerit,  talis 
ianationis  fpecies  gravi  incommodo,  aut 
periculo,  non  carebit ; quoniam  virus  illud 
venereum,  quod  fere  ab  infante,  cujus  os 
ulceribus  venereis  affedum  eft,  accipitur, 
nili  per  generalem  medendi  rationem,  ope 
mercurialium,  vix  ac  ne  vix  quidem  e cor- 
pore expelli  poteft.  Ulcus  nonnulli  caufti- 
cis  confumere  nituntur,  adhibito  fimul  in- 
terne mercurio;  mihi  autem  melius  vide- 
tur, cum  ulcus  interea  linamento  quodam 

» 

tenui,  atque  unguento  molli,  obtegere  per- 
gamus, machina  eburna  vel  plumbea  pa- 
pillae, ne  veftimentis  male  afficiatur,  fuper- 
impofita,  mercurium  interne  adhibere,  cu- 
jus optima  forte  praeparatio  eft  pili.  mere. 
P.  E.  Viribus  autem  mercurii  ulcus  indies 
ad  fanationem  propius  accedit : Et  fimul 
ac  hoc  penitus  fanatum  fuerit,  corpus  viro 
venereo  prorfus  efle  purgatum,  judicare  li- 
cebit. 

